നായരന്പലം എല്സിയില് ഔദ്യോഗിക പക്ഷത്തിനു അട്ടിമറി വിജയം വൈപ്പിന്: വിഎസ് പക്ഷത്തിന്റെ കോട്ടയായ നായരന്പലം ലോക്കല് കമ്മിറ്റിയും ഔദ്യോഗിക പക്ഷത്തിന്റെ പിടിയിലൊതുങ്ങി. ലോക്കല് കമ്മിറ്റിയിലേക്ക് മത്സരം ഉണ്ടായതിനെത്തുടര്ന്ന് രണ്ട് തവണ മാറ്റിവെച്ച ലോക്കല് സമ്മേളനം ഇന്നലെ ജില്ലാസെക്രട്ടേറിയേറ്റ് അംഗം ജോര്ജ് ഫെര്ണാണ്ടസിന്റെ സാന്നിധ്യത്തില് വീണ്ടും ചേര്ന്നപ്പോള് മുന് ലോക്കല് കമ്മിറ്റി സെക്രട്ടറിയും വി.എസ്. പക്ഷത്തിന്റെ പ്രധാനിയുമായ എ.കെ. ഉല്ലാസിനു സെക്രട്ടറി സ്ഥാനം നഷ്ടമായി. ഔദ്യോഗിക പക്ഷത്തെ കെ.കെ. ബാബു വാണ് പുതിയ സെക്രട്ടറി. മത്സരം ഉണ്ടായതിനെത്തുടര്ന്ന് 13 അംഗ ലോക്കല് കമ്മിറ്റിയില് 10 വോട്ടുകള് നേടിയാണ് ബാബു ഉല്ലാസിനെ പരാജയപ്പെടുത്തി സെക്രട്ടറിയായത്.